Christmasøya

Christmasøya (engelsk Christmas Island), på norsk òg kjend som Juleøya, er ei øy i Indiahavet som ligg om lag 500 kilometer sør for Indonesia. Øya utgjer eit australsk territorium. Arealet er 135 km² og folketalet 1 692 i 2021. Om lag 70 % av folket er av kinesisk opphav, 20 % europearar og 10 % malayar. Øya var ikkje folkesett då eit britisk skip vitja øya i 1688. I 1888 vart Christmasøya annektert av Storbritannia, då det vart oppdaga fosfatførekomstar her. Øya vart administrert frå Singapore. Under den andre verdskrigen vart øya okkupert av Japan. På 1950-talet vart øya overført til australsk administrasjon. Kjelder Bakgrunnsstoff Offisiell nettstad